Държавен вестник, бр. 2, 2025 г., стр. 3

БРОЙ  2	
Д Ъ Р Ж А В Е Н  В Е С Т Н И К 	
СТР.  3   
Член 10
Това Споразумение може да бъде изменяно 
писмено, по взаимно съгласие на Договарящи­
те страни. Всяко подобно изменение ще влезе 
в сила по реда на чл. 13 и ще представлява 
неразделна част от настоящото Споразумение.
Член 11
Всички спорове относно прилагането или 
тълкуването на разпоредбите на това Спора­
зумение ще се уреждат по взаимно съгласие, 
чрез консултации и преговори между Дого­
варящите страни.
Член 12
1. Всяка една от Договарящите страни 
може временно да преустанови действието 
на настоящото Споразумение, изцяло или 
частично, по причини, свързани с нацио­
налната сигурност, обществения ред или 
общественото здраве.
2. Договарящата страна, която иска вре­
менно да преустанови прилагането на Спо­
разумението, е длъжна да уведоми по дипло­
матически път другата Договаряща страна, 
като посочи причините за това, най-малко 
7 (седем) дни преди влизане в сила на преус­
тановяването, както и при неговата отмяна – в 
срок до 7 (седем) дни преди влизане в сила 
на отмяната на преустановяването.
3. Временното преустановяване действието 
на това Споразумение няма да засегне правния 
статут на гражданите на двете Договарящи 
страни, които се намират на територията на 
държавата на другата Договаряща страна и са 
притежатели на паспортите, изброени в чл. 1.
Член 13
Това Споразумение влиза в сила на 30-ия 
ден от датата на получаване на последното 
писмено уведомление по дипломатически път, 
с което Договарящите страни се информират 
взаимно за изпълнение на националните си 
изисквания за влизането му в сила.
Член 14
1. Споразумението се сключва за неопре­
делен период от време.
2. Ако едната Договаряща страна желае да 
прекрати действието на Споразумението, тя 
следва писмено да уведоми за това другата 
Договаряща страна по дипломатически път. 
Прекратяването влиза в сила на 90-ия ден 
от датата на получаване на уведомлението.
Подписано в град Ню Йорк на 23.09.2024 г. 
в два оригинала на български, арабски и ан­
глийски език, като всички текстове са еднакво 
автентични. При различия в тълкуването пре­
димство ще има текстът на английски език.
За правителството на 
Република България:
Иван Кондов,
министър на 
външните работи
За правителството на 
Султаната Оман:
Сайид Бадр бин Хамад 
бин Хамуд ал-Бусайди,
министър на
външните работи
3
МИНИСТЕРСТВО 
НА ОТБРАНАТА
Наредба за изменение на Наредба № Н-15 
от 2010 г. за условията, размерите и реда за 
изплащане на допълнителни възнаграждения 
за специфични условия при изпълнение на 
военната служба на военнослужещите и за 
специфични условия на труд на цивилните 
служители от Министерството на отбраната, 
структурите на пряко подчинение на ми­
нистъра на отбраната и Българската армия 
(обн., ДВ, бр. 36 от 2010 г.; изм., бр. 98 от 2010 г., 
бр. 49 и 82 от 2011 г.; изм. и доп., бр. 59 и 80 
от 2012 г., бр. 10, 56 и 86 от 2014 г., бр. 101 от 
2015 г., бр. 11, 31 и 84 от 2016 г.; доп., бр. 10, 
49, 66 и 96 от 2018 г.; изм. и доп., бр. 8 и 70 
от 2019 г., бр. 12 от 2020 г.; изм., бр. 67 и 81 
от 2021 г.; изм. и доп., бр. 82 от 2022 г., бр. 46 
и 86 от 2023 г.)
§ 1. В чл. 10, ал. 1 се създава т. 7:
„7. караул № 1 в сградата на Администра­
цията на президента на Република Бълга­
рия – 80 лв.“
§ 2. В чл. 15 се правят следните изменения:
1. Алинея 1 се изменя така:
„(1) На военнослужещите в Националната 
гвардейска част се изплаща допълнително 
месечно възнаграждение за подготовка за 
провеждането на официални церемонии и 
военни ритуали в размер 200 лв.“
2. Създава се нова ал. 2:
„(2) За всяко участие в представителни 
и официални церемонни, протоколни меро­
приятия и военни ритуали с национално и 
държавно значение на военнослужещите от 
Националната гвардейска част се изплаща 
допълнително възнаграждение в размер 80 лв.“
Заключителна разпоредба
§ 3. Наредбата влиза в сила от деня на 
обнародването є в „Държавен вестник“.
Министър: 
Атанас Запрянов
8398
Поправка. Министерството на регионалното развитие и благоустройството и Министерството на 
вътрешните работи правят следните поправки на технически грешки в Наредба № РД-02-21-1 от 1 ок­
томври 2024 г. за условията за изграждане или монтиране върху платното за движение на изкуствени 
неравности и на други средства за ограничаване скоростта на движение и на изискванията към тях 
(ДВ, бр. 87 от 2024 г.):